Leiðbeiningar um framkvæmd utankjörfundaratkvæðagreiðslu sjúkra o.fl. nr. 820 / 2017 I. Um atkvæðagreiðslu á stofnunum og dvalarheimilum aldraðra . 1. gr . Kjósanda , sem er til meðferðar á sjúkrahúsi eða vistmaður þar , eða er heimilismaður á dvalarheimili aldraðra eða stofnun fyrir fatlað fólk , er heimilt að greiða atkvæði samkvæmt nánari reglum í leiðbeiningum þessum . Með sama hætti fer um fangelsi og vistmenn þar . 2. gr . Rétt til að greiða atkvæði utan kjörfundar á sjúkrahúsum , dvalarheimilum aldraðra eða stofnunum fyrir fatlað fólk hafa eingöngu þeir sem dveljast þar og eru þar til meðferðar eða eru vistmenn þar eða heimilismenn . Aðrir hafa ekki rétt til að greiða þar atkvæði . 3. gr . Atkvæðagreiðslan skal hefjast og henni ljúka á þeim tíma sem kjörstjóri ákveður , að höfðu samráði við stjórn stofnunar eða dvalarheimilis aldraðra . Miða skal við að atkvæðagreiðsla fari fram í eitt skipti á hverri stofnun eða dvalarheimili aldraðra og þess gætt að öllum sem þess óska og rétt hafa gefist hæfilegt ráðrúm til að nýta sér auglýstan tíma . Atkvæðagreiðsla á sjúkrahúsi skal fara fram sem næst kjördegi . 4. gr . 5. gr . Kjósanda , sem ekki getur sótt kjörfund á kjördegi vegna sjúkdóms , fötlunar eða barnsburðar , er heimilt að greiða atkvæði í heimahúsi , nema hann eigi þess kost að greiða atkvæði á stofnun eða dvalarheimili aldraðra skv. 1. gr. 6. gr . Ósk um að greiða atkvæði í heimahúsi skal vera skrifleg á þar til gerðu umsóknareyðublaði , sem prentað er sem fylgiskjal 1 með leiðbeiningum þessum . Um þá atkvæðagreiðslu fer að öðru leyti eins og um kosningu hjá kjörstjóra . III . Almenn ákvæði . Um kosningaathöfnina sjálfa , m.a. um heimild kjörstjóra til að veita kjósanda aðstoð eða heimild kjörstjóra til að verða við ósk kjósanda um að fulltrúi , sem kjósandinn hefur valið sjálfur , aðstoði hann við atkvæðagreiðsluna eða heimild kjósanda til þess að leggja fram vottorð réttindagæslumanns , geti kjósandinn ekki sjálfur með skýrum hætti tjáð kjörstjóra vilja sinn um að fulltrúinn aðstoði hann við atkvæðagreiðsluna , gilda að öllu leyti sömu reglur og um atkvæðagreiðslu utan kjörfundar almennt , sbr. XII. kafla laga um kosningar til Alþingis , einkum 62. - 63. gr . Í því skyni staðfestir fulltrúinn heit sitt áður en atkvæði er greitt með undirritun á sérstakt eyðublað , sem prentað er sem fylgiskjal 2 með leiðbeiningum þessum . Fulltrúa kjósandans er óheimilt að gerast fulltrúi annars kjósanda við sömu kosningu og um aðstoð hans við kjósandann eiga við ákvæði 62. - 67. gr. laga um kosningar til Alþingis . 10. gr . Leiðbeiningar þessar sem settar eru samkvæmt 5. mgr. 58. gr. laga um kosningar til Alþingis , nr. 24 16. maí 2000 , með síðari breytingum , öðlast þegar gildi . Jafnframt falla úr gildi leiðbeiningar um framkvæmd utankjörfundaratkvæðagreiðslu sjúkra o.fl. , nr. 175 26. febrúar 2013 . Dómsmálaráðuneytinu , 22. september 2017 .